पाएं अपने शहर की ताज़ा ख़बरें और फ्री ई-पेपरडाउनलोड करें
ग्वालियर। ईदगाह स्थित पुराने कुटुंब न्यायालय परिसर में सोमवार की रात न्यायाधीश पीके शर्मा की नाबालिग बेटी ने उनकी लाइसेंसी रिवॉल्वर से गोली मारकर खुदकुशी कर ली। उसने कोचिंग से लौटने के दो घंटे बाद बंगले के तीसरे कमरे में खुद को गोली मारी। खुदकुशी के कारण का तत्काल खुलासा नहीं हो सका है।
पुलिस के अनुसार माधौगंज थाना क्षेत्र में ईदगाह के पास स्थित अपर सत्र न्यायाधीश प्रथम व विशेष न्यायाधीश भ्रष्टाचार निवारण अधिनियम पीके शर्मा के बंगले में उनकी बेटी विदुषी शर्मा (17) ने पिता की लाइसेंसी रिवॉल्वर से गोली मार ली। विदुषी रात लगभग 8.30 बजे अपने पिता के साथ अज्ञात गुप्ता की कोचिंग से लौटी थी। रात लगभग 10.30 बजे उसने खुदकुशी की। वह कक्षा 12 वीं की छात्रा थी।
घटना की सूचना पर सीएसपी दीपक भार्गव, थाना प्रभारी निर्मल जैन मौके पर पहुंच गए। शव को पोस्टमार्टम के लिए भेजकर पुलिस ने केस दर्ज कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn